Temeljem članka 10. Odluke o donošenju Programa utroška sredstava „Tekući prijenosi za poticanje razvoja gospodarstva Županije Zapadnohercegovačke“ utvrđenih Proračunom Županije Zapadnohercegovačke za 2023. godinu („Narodne novine
Županije Zapadnohercegovačke“, broj: 15/23), Ministarstvo gospodarstva Županije Zapadnohercegovačke objavljuje:

**J A V N I P O Z I V**

**za podnošenje zahtjeva za dodjelu sredstava za poticanje razvoja gospodarstva**

 **Županije Zapadnohercegovačke utvrđenih Proračunom**

**Županije Zapadnohercegovačke za 2023. godinu**

**PREDMET POZIVA**

 Predmet Javnog poziva je prikupljanje prijava za dodjelu poticajnih financijskih sredstava namijenjenih za poticanje razvoja gospodarstva Županije Zapadnohercegovačke u 2023. godini osiguranih Proračunom Županije Zapadnohercegovačke, a sukladno članku 4. točke c), d) i e) Odluke o donošenju Programa utroška sredstava "Tekući prijenosi za poticanje razvoja gospodarstva Županije Zapadnohercegovačke" utvrđenih Proračunom Županije Zapadnohercegovačke za 2023. godinu („Narodne novine Županije Zapadnohercegovačke“, broj: 15/23) (u daljnjem tekstu: Odluka).

**SVRHA I NAMJENA SREDSTAVA ZA POTICAJE**

Svrha Programa je doprinijeti ostvarenju strateškog cilja 1: Ekonomski razvijena Županija Zapadnohercegovačka definirana Strategijom razvoja Županije Zapadnohercegovačke za razdoblje 2021.-2027. godine („Narodne novine Županije Zapadnohercegovačke“, broj: 6/21) i sukladno Dokumentu okvirnog Proračuna Županije Zapadnohercegovačke 2022.-2024. godine.

Dodijeliti će se poticajna financijska sredstva za sljedeće namjene:

**- za novoosnovane poslovne subjekte/poduzetnike početnike** sa svrhom sufinanciranja troškova registracije i troškova nabave opreme s ciljem održavanja pozitivnog trenda poduzetničke aktivnosti i povećanja broja novoosnovanih subjekata malog gospodarstva na području Županije Zapadnohercegovačke te stvaranja novih radnih mjesta.

**- za jačanje i razvoj ženskog poduzetništva** sa svrhom osnivanja odnosno registracije poslovnih subjekata u kojem je vlasnik isključivo žena kao i s ciljem tehnološkog unapređenja poslovanja već postojećih takvih poduzeća u svrhu novog zapošljavanja.

- **za refundiranje dijela troškova** **u cilju povećanja kapaciteta poslovnih subjekata i drugih organizacija u pripremi i prijavi projekata** na otvorene pozive i natječaje iz programa Europske unije i drugih međunarodnih izvora financiranja koji su na raspolaganju u Bosni i Hercegovini.

**VISINA FINANCIJSKIH SREDSTAVA ZA POTICAJE**

 Visina dodjele poticajnih financijskih sredstava po pojedinoj namjeni iznosi:

- za novoosnovane poslovne subjekte/poduzetnike početnike osigurana su financijska sredstva u iznosu od 50.000,00 KM, s tim da maksimalan iznos po zaprimljenoj prijavi može biti do 5.000,00 KM.

- za jačanje i razvoj ženskog poduzetništva u Županiji Zapadnohercegovačkoj osiguran je iznos od 50.000,00 KM, s tim da maksimalan iznos po zaprimljenoj prijavi može biti do 8.000,00 KM.

- za refundiranje dijela troškova u pisanju i prijavi razvojnih projekata osiguran je iznos od 20.000,00 KM, s tim da maksimalan iznos po zaprimljenoj prijavi može biti do 2.000,00 KM.

 Ostvareni poticaji služe za ulaganja u svrhu obavljanja registrirane djelatnosti, o čemu korisnici dodijeljenih financijskih sredstava dostavljaju dokaz uz Izvješće o namjenskom utrošku sredstava.

**KORISNICI POTICAJA/PRAVO SUDJELOVANJA**

 Pravo prijave po pojedinoj namjeni ovog Javnog poziva za dodjelu poticajnih financijskih sredstava imaju:

- za poticaje koji se odnose na poticajna financijska sredstva za novoosnovane poslovne subjekte/poduzetnike početnike su subjekti gospodarstva definirani prema odredbama Zakona o poticanju razvoja malog gospodarstva, registrirani nakon 01.01.2022. godine, koji imaju sjedište i ulažu na području Županije Zapadnohercegovačke, te nemaju nepodmirenih obveza prema Županiji Zapadnohercegovačkoj kao i nepodmirenih obveza na ime javnih davanja koje prati Porezna uprava i imaju jednog zaposlenog na neodeđeno vrijeme,

- za poticaje koji se odnose na poticajna financijska sredstva za jačanje i razvoj ženskog poduzetništva su poslovni subjekti malog gospodarstva koji su u vlasništvu žena sa najmanje jednom zaposlenom osobom uključujući i vlasnicu i koji trajno obavljaju zakonom dozvoljene djelatnosti kao osnovnu djelatnost radi ostvarivanja dobiti, koji su definirani sukladno Zakonu o poticanju razvoja malog gospodarstva („Narodne novine Županije Zapadnohercegovačke“, broj: 3/20), te koje imaju sjedište i ulažu na području Županije Zapadnohercegovačke,

- za poticaje koji se odnose za poticajna financijska sredstva za refundiranje dijela troškova u pisanju i prijavi razvojnih projekata su pravne i fizičke osobe i druge organizacije koje sudjeluju u pripremi i prijavi projekata na otvorene pozive i natječaje iz Programa Europske unije i drugih međunarodnih izvora financiranja koji su na raspolaganju u Bosni i Hercegovini, te koji imaju dokaz o prijavi istog iz 2022. i 2023. godine.

Svi poslovni subjekti imaju pravo prijave samo za jednu namjenu po Programu.

**UVJETI I KRITERIJI ZA ODOBRENJE SREDSTAVA**

**Za razvoj novoosnovanih poslovnih subjekata/poduzetnika početnika su**:

* vrsta djelatnosti,
* namjena utroška sredstava,
* izvor financiranja i
* povećanje zaposlenosti.

**Za jačanje i razvoj ženskog poduzetništva su:**

* vrsta djelatnosti,
* namjena utroška sredstava,
* izvor financiranja i
* povećanje zaposlenosti.

**Za refundiranje dijela troškova u pisanju i prijavi razvojnih projekata su:**

* dokaz o uspješnosti/prijavi projekta,
* dokaz o korištenju usluga od strane vanjskih stučnjaka za potporu u pisanju projekta,
* kvaliteta projekta i njegov doprinos razvoju Županije Zapadnohercegovačke i
* održivost projekta u periodu nakon završetka istog.

**NEPRIHVATLJIVE SUBVENCIJE**

 **Subvencije za novoosnovane poslovne subjekte/poduzetnike početnike, ne odobravaju se:**

* subjektima gospodarstva koji nemaju sjedište na području Županije Zapadnohercegovačke,
* subjektima gospodarstva koji su ostvarili bespovratna poticajna financijska sredstva od Ministarstva gospodarstva u 2022. godini po programu/namjeni za novoosnovana poduzeća,
* subjektima gospodarstva koji su registrirani za obavljanje proizvodnje električne energije (solarni paneli i sl.),
* troškove redovnog poslovanja (plaće i ostala primanja zaposlenih),
* troškove putovanja (dnevnice, prijevoz i troškovi noćenja),
* najam i kupnju vozila,
* pokriće gubitaka, poreza i doprinosa,
* pokriće kamate na kredit i
* carinske i uvozne takse ili bilo koje druge naknade.

**Subvencije za jačanje i razvoj ženskog poduzetništva, ne odobravaju se:**

* subjektima gospodarstva koji nemaju sjedište na području Županije Zapadnohercegovačke,
* subjektima gospodarstva koji su ostvarili bespovratna poticajna financijska sredstva od Ministarstva u 2022. godini po programu/namjeni za očuvanje i razvoj obrtničke djelatnosti (poticanje starih i tradicijskih zanata),
* subjektima gospodarstva koji su registrirani za obavljanje proizvodnje električne energije (solarni paneli i sl.),
* troškove redovnog poslovanja (plaće i ostala primanja zaposlenih),
* troškove putovanja (dnevnice, prijevoz i troškovi noćenja),
* najam i kupnju vozila,
* pokriće gubitaka, poreza i doprinosa,
* pokriće kamate na kredit i
* carinske i uvozne takse ili bilo koje druge naknade.

**Subvencije za refundiranje dijela troškova u pisanju i prijavi razvojnih projekata, ne odobravaju se:**

* subjektima gospodarstva koji nemaju sjedište na području Županije Zapadnohercegovačke i
* subjektima gospodarstva koji nemaju dokaz o apliciranju na jedan od Javnih poziva iz fondova Europske unije ili drugih izvora financiranja namjenjenim Bosni i Hercegovini.

 **POTREBNA DOKUMENTACIJA**

**Uz zahtjev (prijavu) za novoosnovane poslovne subjekte/poduzetnike početnike uz popunjen obrazac prijave potrebno je dostaviti sljedeću dokumentaciju:**

* Rješenje o registraciji, odnosno osnivanju (izdano od nadležnog tijela),
* Uvjerenje o poreznoj registraciji – identifikacijski broj (ID broj),
* Uvjerenje o registraciji obveznika poreza na dodanu vrijednost (ako je korisnik u PDV sustavu),
* Obavijest o razvrstavanju subjekta prema klasifikaciji (vrsti) djelatnosti,
* Uvjerenje od Porezne uprave o izmirenju poreza, sa brojem ili popisom osiguranih osoba, ne starije od tri mjeseca do dana podnošenja prijave,
* Uvjerenje o nekažnjavanju po osnovu gospodarskog kriminala odgovorne osobe i vlasnika,
* Preslika ugovora sa poslovnom bankom o otvorenom transakcijskom računu,
* Preslika osobne iskaznice odgovorne osobe/vlasnika i
* Na zahtjev Ministarstva druga relevantna dokumentacija.

**Uz zahtjev (prijavu) za jačanje i razvoj ženskog poduzetništva uz popunjen obrazac prijave potrebno je dostaviti sljedeću dokumentaciju:**

* Rješenje o registraciji, odnosno osnivanju (izdano od nadležnog tijela),
* Uvjerenje o poreznoj registraciji – identifikacijski broj (ID broj),
* Uvjerenje o registraciji obveznika poreza na dodanu vrijednost (ako je korisnik u PDV sustavu),
* Obavijest o razvrstavanju subjekta prema klasifikaciji (vrsti) djelatnosti,
* Uvjerenje od Porezne uprave o izmirenju poreza, sa brojem ili popisom osiguranih osoba, ne starije od tri mjeseca do dana podnošenja prijave,
* Uvjerenje o nekažnjavanju po osnovu gospodarskog kriminala odgovorne osobe i vlasnice,
* Preslika ugovora sa poslovnom bankom o otvorenom transakcijskom računu,
* Preslika osobne iskaznice odgovorne osobe/vlasnice i
* Na zahtjev Ministarstva druga relevantna dokumentacija.

**Uz zahtjev (prijavu) za refundiranje dijela troškova u pisanju i prijavi razvojnih projekata uz popunjen obrazac prijave potrebno je dostaviti sljedeću dokumentaciju:**

* Rješenje o registraciji, odnosno osnivanju (izdano od nadležnog tijela),
* Sažetak prijavljenog projekta,
* Dokaz da je projekt apliciran na jedan od Javnih poziva,
* Preslika ugovora sa poslovnom bankom o otvorenom transakcijskom računu,
* Uvjerenje o poreznoj registraciji – identifikacijski broj (ID broj),
* Obavijest o razvrstavanju subjekta prema klasifikaciji (vrsti) djelatnosti,
* Preslika osobne iskaznice odgovorne osobe/vlasnika i
* Na zahtjev Ministarstva druga relevantna dokumentacija.

Sva prednje navedena dokumentacija mora biti original ili ovjerena kopija (izdana od strane nadležnog tijela uprave ili notara), ne starija od tri mjeseca od dana objave Javnog poziva jer će u protivnom prijava biti izuzeta iz daljnje procedure razmatranja.

 Sredstva će se dodijeliti samo podnositeljima zahtjeva koji dostave svu potrebnu dokumentaciju.

 Svi podnositelji zahtjeva moraju dostaviti popunjeni obrazac za zahtjev (prijavu) za odgovarajuću namjenu, koji je objavljen na web stranici Ministarstva gospodarstva Županije Zapadnohercegovačke: [www.mg-zzh.com](http://www.mg-zzh.com), te se može preuzeti i u prostorijama Ministarstva gospodarstva Županije Zapadnohercegovačke ili na upit poslan na e-mail adresu: info@mg-zzh.com.

**NAČIN PODNOŠENJA ZAHTJEVA – PRIJAVE**

 Prijave s odgovarajućom dokumentacijom dostavljaju se osobno u pisarnicu Ministarstva gospodarstva Županije Zapadnohercegovačke ili preporučeno poštom u zapečaćenim kuvertama na adresu:

**Ministarstvo gospodarstva Županije Zapadnohercegovačke**

**Ul. Fra Andrije Kačića Miošića 2, 88240 Posušje**

s naznakom:

 **"Zahtjev za dodjelu sredstava za poticanje razvoja gospodarstva"**

**za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obavezno naglasiti o kojoj namjeni se radi)**

**„NE OTVARAJ - PRIJAVA NA JAVNI POZIV“**

Na poleđini kuverte obavezno navesti:

* naziv – ime podnositelja prijave,
* adresu i kontakt telefon,
* ovjeriti pečatom poslovnog subjekta.

Neblagovremene prijave i prijave koje nemaju sve elemente bit će odbačene i neće biti predmet razmatranja.

**OBRADA ZAHTJEVA I IZBOR**

 Ocjenjivanje i rangiranje prijava/zahtjeva pristiglih na Javni poziv vrši Stručno povjerenstvo za provođenje postupka dodjele poticaja za razvoj gospodarstva Županije (u daljnjem tekstu: Povjerenstvo).

Zaprimljene prijave za dodjelu sredstava ocjenjuju se temeljem kriterija i mjerila propisanih Programom i Javnim pozivom.

 Povjerenstvo razmatra zaprimljene prijave na temelju Javnog poziva, ocjenjuje ispunjenost uvjeta i kriterija za odobravanje istih, izrađuje listu prihvatljivih prijava za dodjelu sredstava, te zapisnik s obrazloženim mišljenjem i prijedlogom utvrđene liste prednosti dostavlja Ministru gospodarstva Županije Zapadnohercegovačke (u daljnjem tekstu: Ministru).

 Ministar razmatra prijedlog raspodjele i donosi Odluku o izboru korisnika sredstava.

 Prije donošenja konačne odluke o odabiru, Ministarstvo zadržava pravo od podnositelja prijave po potrebi zatražiti dodatna objašnjenja.

S odabranim korisnicima dobivenih sredstava zaključit će se ugovor o međusobnim pravima i obvezama.

**OSTALE INFORMACIJE**

 Sve dodatne informacije mogu se zatražiti u Ministarstvu - Sektor trgovine, turizma i poduzetništva ili na telefon broj: 039/682-162, od 12-14 sati, te na e-mail adresu: info@mg-zzh.com.

Ukoliko aplikanti podnesu zahtjeve koji su nakon obrade u ukupnom iznosu veći od planiranih iznosa po pojedinoj namjeni, Ministarstvo može donijeti prijedlog Odluke da se svim aplikantima koji ispunjavaju tražene uvjete odobre poticajna sredstva s razmjerno ukupnim planiranim sredstvima za ovaj program/namjenu.

Ministarstvo zadržava pravo da prijave aplikanata prihvati u cijelosti, djelomično, ili ih odbije, te da poništi Javni poziv ili da odbaci sve prijave u bilo koje vrijeme prije zaključenja Ugovora.

U postupku ovog Javnog poziva Ministarstvo ne snosi nikakve troškove sudionicima u natječaju a prispjela dokumentacija neće se vraćati.

Javni poziv biti će otvoren 15 dana od dana objave u Večernjem listu i na web stranici Ministarstva gospodarstva.

Broj: 05-04-14-1040/23

Posušje, 29.05.2023. godine